ΓΡΑΠΤΗ ΕΡΩΤΗΣΗ E-0159/02

υποβολή: Cristiana Muscardini (UEN) προς την Επιτροπή

(4 Φεβρουαρίου 2002)

Θέμα: Περιβαλλοντική προστασία του Δέλτα του Πάδου

Με την καθιέρωση του Περιφερειακού Πάρκου του Δέλτα του Πάδου, δημιουργήθηκε η εντύπωση ότι θα διασκαλιζόταν η λεπτή ισορροπία ενόςγροβιοτόπου εκ των πλέον εκτεταμένων στην Ευρώπη, όπου άνω των 300 ειδών πτηνών — μεταξύ των οποίων φοινικόπτερα, κορμοράνοι, γεράκια, κιρκινέζια, μαύροι κύκνοι και βασιλικές πάπιες — βρήκαν το φυσικό τους περιβάλλον ανάμεσα σταφάλμυρα κανάλια και τα στρώματα άμμου της εκβολής του ποταμού.

Η ζώνη έχει ήδη κηρυχθεί ως ειδικής προστασίας (ΖΕΠ) και χώρος κοινοτικού ενδιαφέροντος (ΧΚΕ) καθώς και περιοχή πρωταρχικής σημασίας για την αναπαραγωγή του ερωδιού. Εξακολουθούν ωστόσο ναφίστανται φόβοι ότι μπορεί να δεχθεί περιβαλλοντικά πλήγματα, όπως π.χ. στην περίπτωση μελετών πολεοδόμησης και εκβιομηχάνισης, μελετών για χώρους απόθεσης αποβλήτων και στην περίπτωση που δεν λειτουργήσει με μεθάνιο μία μονάδα παραγωγής ηλεκτρικού ρεύματος που σήμερα λειτουργεί με πετρέλαιο.

Μπροστά στους κινδύνους αυτούς μπορεί η Επιτροπή:

1. να γνωστοποιήσει εάν θεωρεί σκόπιμο να παρακολουθήσει εκ του σύνεγγυς την κατάσταση και να εγγυηθεί την ορθή εφαρμογή των κοινοτικών κανόνων προστασίας του περιβάλλοντος·

2. ναπενθυμίσει στις τοπικές αρχές ότι η ειδική προστασία και το κοινοτικό ενδιαφέρον που έχουν παραχωρηθεί στην περιοχή συνεπάγονταιποχρεώσεις και καθήκοντα για την προστασία ενός πλούτου που ανήκει σε όλους τους ευρωπαίους πολίτες·

Απάντηση της κας Wallstrm εξ ονόματος της Επιτροπής

(12 Μαρτίου 2002)

Οι εξουσίες της Επιτροπής περιορίζονται σε εκείνες που απορρέουν βάσει της συνθήκης ΕΚ. Ειδικότερα, είναιπεύθυνη για την εξασφάλιση της ορθής εφαρμογής του κοινοτικού δικαίου σε όλα τα κράτη μέλη. Βάσει του άρθρου 211 της συνθήκης ΕΚ, για τη διασφάλιση της λειτουργίας και ανάπτυξης της κοινής αγοράς, η Επιτροπή μεριμνά για την εφαρμογή των διατάξεων της παρούσας συνθήκης και την λήψη των μέτρων που θεσπίζονται δυνάμει αυτής από τα όργανα. Ως θεματοφύλακας της συνθήκης ΕΚ, δεν διστάζει να λαμβάνει όλα τα αναγκαία μέτρα, συμπεριλαμβανομένων των διαδικασιών παράβασης δυνάμει του άρθρου 226 της συνθήκης ΕΚ, ώστε να διασφαλίζει την τήρηση του κοινοτικού δικαίου.

Στο δέλτα του Poπάρχουν αρκετές Ειδικές Ζώνες Προστασίας (ΕΖΠ) που ορίζονται στην οδηγία 79/409/ΕΟΚ του Συμβουλίου της 2ας Απριλίου 1979 για τη διατήρηση των άγριων πτηνών(1) και Τόποι Κοινοτικής Σημασίας (ΤΚΣ) που πρότεινε η Ιταλία βάσει της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών ενδιαιτημάτων και ειδών της άγριας πανίδας και χλωρίδας(2). Το άρθρο 6 της οδηγίας 92/43/ΕΟΚ προβλέπει τον καθορισμόποχρεώσεων προστασίας σε σχέση με τις Ειδικές Ζώνες Διατήρησης (ΕΔΖ) και τις ΕΖΠ. Οιποχρεώσεις αυτές ισχύουν για όλες τις αρχές των κρατών μελών σε εθνικό, περιφερειακό, τοπικό επίπεδο.

Ωστόσο, η Επιτροπή δεν είναι σε θέση να αξιολογήσει θέματα που αφορούν πιθανές μελλοντικές καταστάσεις παράβασης του κοινοτικού δικαίου, όπως αναφέρει το Αξιότιμο Μέλος του Κοινοβουλίου. Οι μελλοντικές εξελίξεις στην κατάσταση ορισμένων ΕΖΠ και ΤΚΣ δεν μπορούν να θεωρηθούν ότι εμπίπτουν στις αρμοδιότητες της Επιτροπήςπό την ιδιότητά της ως θεματοφύλακα της συνθήκης ΕΚ. Επιπλέον, τονίζεται ότι συνθήκες οι οποίες εικάζονται ως μη σύμφωνες με την κοινοτική νομοθεσία πρέπει να περιγράφονται επακριβώς ούτως ώστε να μπορεί η Επιτροπή να τις αξιολογήσει σε σχέση με την ισχύουσα κοινοτική νομοθεσία για το περιβάλλον.

Κατά συνέπεια, βάσει των στοιχείων που παρέχονται από το Αξιότιμο Μέλος του Κοινοβουλίου, δεν μπορεί επί του παρόντος να διαπιστωθεί παράβαση του κοινοτικού δικαίου. Εφόσον το Αξιότιμο Μέλος του Κοινοβουλίου μπορέσει να παράσχει λεπτομερείς πληροφορίες οι οποίες θα δώσουν τη δυνατότητα στην Επιτροπή να αξιολογήσει τα θέματα σε σχέση με τις ανωτέρω οδηγίες, η τελευταία θα μπορέσει να ερευνήσει το ζήτημα αυτό.

(1) ΕΕ L 103 της 25.4.1979.

(2) ΕΕ L 206 της 22.7.1992.